Lav et referat af nedenstående tekst:

Tekst:
Da ølentusianster og bryghuse i weekenden var samlet til Nordic Brew Festival i Arena Nord i Frederikshavn, blev det en god weekend for Skagen Bryghus. Ikke bare havde de masser af gæster forbi standen i løbet af de to dages ølfestival. De høstede også prisen for Nordens Bedste Juleøl 2018. - Det er jeg meget glad for. Det er jo tredje gang, vi vinder med en juleøl, siger direktør og brygmester, René Diget Søgaard Sørensen. I 2015 og 2016 løb en julebryg fra landets nordligste bryghus også med titlen som nordens bedste, og i 2017, hvor der ikke var juleølshæder, formåede Skagen Bryghus at vinde priser i to andre kategorier. Skagen Bryghus har lige nu fire julebryg, og det var øllen Den Gale Skovnisse, der blev kåret til nordens bedste. Det er en øl, som er tilsat en smule amerikansk bourbon, så den får en fadlagret smag. Udover de fire julebryg, som bryghuset lige nu har på hylderne, bliver der hver søndag i advent præsenteret endnu en i forbindelse med Skagen Bryghus' adventskalender, så når kalenderen siger 23. december, vil der være hele otte varianter at vælge imellem, inklusive altså den prisvindende Den Gale Skovnisse.

Referat:
Skagen Bryghus har vundet prisen for nordens bedste julebryg med øllen Den Gale Skovnisse.